**КАКО ПРОВЕСТИ ВРЕМЕ У ДАНИМА КОЈИ НАМ ПРЕДСТОЈЕ**

Драги ученици и родитељи пред вама су предлози како попунити слободно време у данима који су испред нас.

*Развој крупне моторике – за ученике предшколског узраста, а и оне мало старије*

1. Ходање са књигом на глави.
2. Игра „Ћораве баке“- преко очију детета стави се повез, укућани дете благо заврти у круг, потом дете тражи укућане када их пронађе додирима руку покушавају да открију о којем сечлану породиве ради.
3. Жмурке.
4. Куглање. Наместите пластичне флаше истим редоследом као чуњеве, изаберите лопту средње величине и забава може да почне!
5. Ластиж – ако имате довољно простора у свом дому.

*Игре за развој фине моторике и координације око - рука*

1. Мистериозни предмет – у затворену картонску кутију убаците неколико предмета и направите рупу где ће дете моћи да гурне руке и опипа предмет.
2. Направите накит од пасте (или било чега што вам више не треба). Обојите макароне или пасту коју имате код куће и нанижите на парчету канапа.
3. Замесите деци тесто- од брашна и воде, нарочито млађа деца воле да се играју тестом.
4. Научите дете да веже пертлу. Многа деца чак и од 10 година још увек не знају да вежу пертлу.
5. Дајте деци да нацртају на парчету картона лутку. Затим од папира могу дизајнирати одећу и облачити лутке. Можете шити одећу за праве лутке.
6. Пластелин- Помешајте 1 шољу брашна, 1 шољу соли, 1/2 шоље воде, потребна вам је и боја за колаче. Важно је да однос брашна и соли буде 1:1. Додајте боје за колаче.
7. Оригами
8. Колажи од зрна пиринча, пасуља, грашка, папира, цевчица, шта год вам не треба, а имате га у кући

*Игре за развој мисаоних способности и меморије*

1. Погоди предмет. Предмети ставите у затворену кутију на којој ћете направити отвор за руке оног који погађа.
2. Погоди ко сам – учесник напише на парчету папира познату личност и папир задржи за себе. Остали чланови постављају питања, на која особа која је задала појам може одговорити са да или не. Када неки члан погоди загонетну личност, показује папир са написаним именом.

*За млађи узраст*- могу погађати животињу на основу кратког описа карактеристика животиње (на пример, где живи, шта једе...). Задатак је, када открије животињу, да имитира њено кретање и/или гласове животиња.

1. Наређајте неколико играчака. Сви учесници затворе очи, осим једног, који склони 1 играчку, а затим остали треба да се сете која играчка недостаје
2. Пантомима,
3. Занимљива географија,
4. Потапање бродова,
5. На слово, на слово,
6. Каладонт,
7. Топло – хладно,
8. Направите сопствени квиз. Потражите питања у енциклопедијама, уколико их имате, или на интернету. Ограничите време за припрему питања. Можете увести различиту врсту помоћи – замена питања, помоћ другог члана...- ова игра је погодна за децу старијег узраста.

*Зближавању породице могу да допринесу следеће игре:*

1. Правите украсе за предстојећи празник - Васкрс.
2. Поделите кућне обавезе, правите заједно оброке. Научите децу шта је дезинфекција, покажите им како се дезинфикују руке, браве на вратиам, прекидачи за светло, славинеу кухињи и купатилу...
3. Играјте, „Волим – не волим“. Сваки члан напише неколико ствари, јела, спортова, личности... које воли или не воли, свако треба да каже своју претпоставку о ком члану је реч.
4. Било која друштвена игра коју имате код куће- Не љути се човече, Монопол, карте, шах...
5. Такмичите се у певању, рецитовању, правите представе...
6. Правите причу. Сваки члан каже једну реченицу. Следећи понови и дода своју.
7. Разговарајте, активно слушајте своју децу. Са малом децом користите живу реч, успоставите контак очима, правилно изговарајте речи и реченице, све су ово неопходни кораци за развој правилног говора код деце. Обретите пажњу на емоције своје деце, разговарајте и њима.

Поштовани родитељи, досада не мора да буде непријатно осећање - одмор је неопходан после разних активности и вама и дтету. Фаза мировања обнавља и тело и душу, а може бити и пут за осмишљавање нечега креативног. И деци је потребан предах и време да се обраде свакодневне активности и информације - и да не раде ништа. Уколико се дете не жали да му је досадно, то збачи да има спосибност и да ужива у сопственом друштву и да уме да толерише евентуалну непријатност коју досада може да донесе. Тада му ви нисте потребни - ОДМОРИТЕ.

**Психолог школе**

**Маја Рудић**